**Vedtekter for**

**Sveberg Barnehage SA**

 Revidert: okt.2024

1. **BARNEHAGEN EIES OG DRIVES AV**

 **Sveberg Barnehage SA**

1. **Formål**

Foretakets formål er på best mulig måte å etablere og drive barnehage i Malvik kommune for andelslagets barn.

Barnehagen skal gi de deltagende barn et godt miljø med vekt på lek og samvær med andre barn og med voksne. Barnehagen skal utvikle det enkelte barns personlighet, hjelpe barna i å utvikle evne til toleranse og til å ha omsorg for andre, og gi selvutfoldelse gjennom allsidige leke- og aktivitetsmuligheter. Sammen med hjemmet skal barnehagen medvirke til å gi barna et miljø som sikrer dem individuell og gruppevis omsorg og støtte, stimulering, utfoldelse, læring og etisk veiledning.

Barnehagen drives med et ideelt, ikke økonomisk formål.

**Barnehagen drives i samsvar med:**

3)Lov om barnehager og de av Kunnskapsdepartementets til enhver tid fastsatte forskrifter og retningslinjer

b) Rammeplan for barnehager

c)Vedtekter i Sveberg Barnehage SA

d)Årsplan/virksomhetsplan for barnehagen.

e)Forskrift om internkontroll og barnehagens egne sikkerhets/internkontrollrutiner.

f)Forskrift om helse og miljø i barnehager, skoler og SFO

<https://lovdata.no/LTI/forskrift/2023-03-28-449> forskrift om helse og miljø i barnehager og skole

1. **BARNEHAGENS ORGANER**
	1. **Eierstyret**

Styret er økonomisk ansvarlig for foretaket og skal være et kontrollorgan for barnehagen. Medlemmene svarer ikke for økonomisk ansvar i foretaket ut over andelskapitalen. Videre fungerer styret som barnehagens øverste organ mellom generalforsamlingene. Styret består av fem faste medlemmer som velges for to år, og to varamedlemmer som velges for ett år.

**3.2Årsmøtet (generalforsamling)**

Årsmøtet (generalforsamlingen) er foretakets øverste myndighet. Det er fastsatt egne vedtekter for samvirkelaget.

**3.3 Samarbeidsutvalget**

a) Samarbeidsutvalget skal være et rådgivende, kontaktskapende og samordnende organ.

b) Samarbeidsutvalget skal bestå av representanter av foreldre og ansatte i barnehagen, hvor hver gruppe er likt representert. Samarbeidsutvalget konstituerer seg selv.

d) Daglig leder har møte-, tale- og forslagsrett i samarbeidsutvalget. Daglig leder har ikke stemmerett med mindre vedkommende er valgt medlem.

e) Representanter for foreldreråd og ansatte velges for to år av gangen. Styret fastsetter selv funksjonstiden for styrerepresentantene.

f) Samarbeidsutvalget holder møter når det anses nødvendig av utvalgets leder, eller av et medlem i samarbeidsutvalget, eller av styret.

g) SU leder foretar innkallingen til samarbeidsutvalgsmøtet. Møtet skal holdes innen 14 dager etter at SU leder har mottatt anmodning om å holde møte.

h) Ved stemmelikhet på samarbeidsutvalgsmøtet avgjør SU leders stemme.

i) Samarbeidsutvalget skal behandle bl.a. årsplanen for den pedagogiske virksomheten og skal bli forelagt og har rett til å uttale seg i saker som er av viktighet for barnehagens innhold, virksomhet og forholdet til foreldrene. Slike saker er bl.a. budsjett, driftsendringer, utnyttelse av ute- og innearealer m.m.

**3.4 Valgkomite**

 Avtroppende styremedlemmer utgjør valgkomite.

**3.5 Foreldreråd**

19) Foreldrerådet består av foreldre/foresatte til alle barna i barnehagen. Foreldrerådet skal fremme samarbeidet mellom hjemmet og barnehagen.

b) Foreldrerådet kan be om å få seg forelagt saker av viktighet for foreldrenes forhold til barnehagen. Foreldrerådet har rett til å uttale seg i slike saker før avgjørelser blir tatt

c) Samarbeidsutvalgets foreldrerepresentanter innkaller til og leder møter i foreldrerådet. Innkalling til foreldrerådsmøter skjer med 14 dagers varsel, saksliste skal framlegges ved innkallingen. Barnehagens daglige leder er ansvarlig for utsending av innkalling til foreldrerådsmøter.

d) Ved avstemming i foreldrerådet gis en stemme for hvert barn, og vanlig flertallsvedtak gjelder

**4. OPPTAK – OPPSIGELSE**

**4.1 Overordnet målsetting**

Ved opptak av barn skal det legges vekt på at gruppesammensetningen m.h.t. alder, kjønn etc. blir så god som mulig, slik at barnehagelovens formålsparagraf ivaretas på en skikkelig måte.

I hovedregelen bør opptak kun gjøres av barn som er bosatt i Malvik kommune.

**4.2 Opptaksmyndighet**

Barnehagen har lovfestet samordna opptak med Malvik kommune gjeldende fra 01.01.04. De registrerer og lager lister. Det er felles søknadsskjema for private og kommunale barnehager. Søknader om barnehageplass sendes inn via kommunens hjemmeside.

*Opptakskrets og opptakskriterier*

Følgende kriterier i prioritert rekkefølge gjelder for opptak i Sveberg Barnehage SA:

1. Iht. barnehageloven § 18 har barn med nedsatt funksjonsevne og barn som det er fattet vedtak for etter lov om barnevern §5-1,1. ledd a til d, §3-1 og §3-4, første ledd.. Krav til dokumentasjon: Vedlegg fra barne- og familietjenesten og/eller medisinsk faglig kompetent personell**.**
2. Søsken av barn som har plass i barnehagen
3. Daglig leder kan gi ansatte fortrinnsrett ved opptak av barn, dersom dette er viktig for å få besatt stillinger.
4. Barn tilhørende Sveberg sone
5. Barnehagen skal tilstrebe en hensiktsmessig alderssammensetning og sikre en forsvarlig drift.
6. Det eldste barnet

Styret kan endre denne bestemmelsen.

Ved tildeling av plass signerer foreldre/foresatte på at de har godkjent barnehagens og samvirkelagets vedtekter.

**4.4 Opptaksperiode:**

Barn som tas opp i barnehagen har fast plass til skolepliktig alder eller til plasser blir oppsagt.

**4.4 Utleie av plasser:**

Utleie av plasser kan kun forekomme for et begrenset tidsrom dersom særlig tungtveiende grunner skulle tilsi at dette er rimelig. Særlig tungtveiende grunner kan for eksempel være at barnets forsørger mister sin økonomiske forsørgelsesevne.

Utleie avgjøres av styret og kan kun besluttes for inntil 12 måneder av gangen.

Utleieplassen kan tilbys det barn som har best prioritet etter reglene om opptak.

**4.5 Oppsigelse av andel/plass**

Barnehageplassen skal sies opp skriftlig med 3 måneders varsel. Oppsigelsestiden blir regnet fra den 1. i påfølgende måned. Styret forbeholder seg retten til å kreve full betaling i oppsigelsesperioden hvis plassen ikke kan overtas av andre. Oppsagt plass kan overtas av et annet barn før oppsigelsesperiodens utløp.

Dersom et barn skal slutte etter 1. mai må det betales foreldrebetaling for mai og juni.

**5. Arealutnytting**

Barnehagens leke- og oppholdsareal er satt til 4,0 kvm netto pr. barn over 3 år og 5,3 kvm netto for barn under 3 år.

Hvor mange barn som ut fra dette kan ha plass innenfor barnehagens totale areal, må likevel vurderes konkret ved ethvert opptak.

Vedrørende arealutnytting gjelder: [Lov om barnehager - Lovdata](https://lovdata.no/dokument/NL/lov/2005-06-17-64?q=lov%20om%20barnehager)

**6. Åpningstider**

Barnehagen holder åpent fem dager i uken.

Oppholdstiden for det enkelte barn skal begrenses til maksimum 9 timer pr.dag.

Barnehagen holdes stengt på planleggingsdager (inntil 5 planleggingsdager i året.) Nærmere beskjed gis i god tid.

Barna skal leveres og hentes innenfor den fastsatte åpningstiden. Ved avhenting av barn etter barnehagens åpningstid ilegges et gebyr pålydende kr. 250,- pr.gang.

**7. FERIE**

Barnehagen følger Malvik kommunes skolerute. Barnehagen holdes stengt tre uker på sommeren, og i forbindelse med påske- og juleferie, dvs. 2,5 dager stengt før påske samt julaften, romjulen og nyttårsaften,

Juli er betalingsfri måned. Alle barn skal avvikle 5 ukers ferie i løpet av barnehageåret, derav 3 uker sammenhengende ferie i fellesferien. Foreldrene skal så snart som mulig i april gi melding om når barna skal ha sommerferie og senest innen 30. april

Studiedager/planleggingsdager regnes som en ferieuke.

**8. BETALING**

Betalingssatsene er i henhold til gjeldende makspris vedtatt av Stortinget. Det betales for 11 måneder i året. Ved fravær må avgiften likevel betales.

Foreldrekontingenten forfaller til betaling forskuddsvis den 1. i hver måned. Det betales fram til og med 1. august det året barnet begynner på skolen.

**8.1 Søskenmoderasjon**

Det gis 30 prosent reduksjon i foreldrebetaling for barn nummer to og gratis barnehageplass for barn nr. 3, dersom:

1. søsknene bor fast sammen, og,
2. går i barnehager i samme kommune

**8.2 Reduksjon i foreldrebetalingen og gratis kjernetid ved lav inntekt**

Barnefamilier med lav betalingsevne tilbys moderasjon i foreldrebetalingen og gratis kjernetid, jf. forskrift om foreldrebetaling § 3b og § 3c. Søknad rettes til Malvik kommune:.[Redusert betaling i barnehage - Malvik kommune](https://www.malvik.kommune.no/Redusert-betaling-i-barnehage)

**9. MAT**

Barnehagen utarbeide en måltidsplan som kommuniseres til foresatte. Barnehagen prioriterer et variert kosthold. Kaker, godteri o.l. skal unngås, unntak er ved spesielle anledninger der samtykke er gitt av personalet. Betaling av mat i barnehagen kommer i tillegg til foreldrebetalingen, men det gis ikke søskenmoderasjon for kostpenger.

**10. HELSEMESSIGE FORHOLD/FRAVÆR**

Hvis et barn er sykt eller har fravær av andre grunner, må det gis beskjed til barnehagen så snart som mulig. Uregelmessig frammøte uten grunn kan medføre at barnet mister plassen.

Syke eller sterkt forkjølete barn må holdes hjemme dersom det foreligger smittefare. Dersom barnet ikke kan være ute og delta i aktiviteter på lik linje med de andre barna, bør barnet holdes hjemme. Daglig leder avgjør i tvilstilfeller om barnet kan være i barnehagen.

**11. ANSVAR**

Personalet har ansvar for barna den tiden de er i barnehagen. Styret er pålagt å tegne ulykkesforsikring for barna.

Levering og henting av barna er foreldre/foresatte selv ansvarlig for. Den som følger barnet til barnehagen, må ikke forlate barnet før det har vært i kontakt med personalet. Barnet skal hentes av en voksen person som er kjent for personalet i barnehagen. Dersom barnet hentes av en annen person enn den/de som vanligvis henter barnet, skal barnehagen ha beskjed fra barnets foreldre/foresatte om hvem som skal hente barnet. Beskjeder til personalet, gitt gjennom barnet, skal være skriftlig

Samvirkelaget/Personalet har ikke ansvar for barnets medbrakte klær eller andre eiendeler. Personalet må ikke ta med barna som passasjerer i egen bil eller offentlig transportmiddel uten at det benyttes forskriftsmessig sikring av barnet, og at det foreligger skriftlig samtykke fra foreldre/foresatte.

**12. INTERNKONTROLL**

Barnehagen skal ha intern-kontrollsystem i samsvar med forskrift om systematisk helse, miljø og sikkerhetsarbeid (internkontrollforskrift). Dokumentasjon blir oppbevart i barnehagen. Internkontrollperm for helse, miljø og sikkerhetsarbeid er utarbeidet for barnehagen og holdes kontinuerlig oppdatert av daglig leder.

**13. DAGLIG LEDER/PERSONAL**

**13.1 Ansettelser**

Barnehagens daglige leder ansettes av styret. Daglig leder representerer barnehagens eiere og er barnehagens daglige administrative og pedagogiske leder. Daglig leder rapporterer til samarbeidsutvalget og styret. Øvrig personale ansettes av styret etter innstilling fra daglig leder. Politiattest må fremlegges ved tiltredelse

**13.2 Instruks**

Instruks for daglig leder og øvrig personale fastsettes av styret i barnehagen.

**13.3 Taushetsplikt og politiattest**

Alle ansatte i barnehagen eller som er tilknyttet barnehagen, har taushetsplikt, jf. barnehageloven § 44. Taushetsplikten er imidlertid ikke til hinder for at ansatte kan melde bekymring og gi opplysninger til sosialtjenesten, jf. barnehageloven § 45 og barneverntjenesten, jf. barnehageloven § 46. Alle som jobber i barnehager skal fremlegge politiattest. Personer som er dømt for seksuelle overgrep mot barn, er utelukket fra arbeid i barnehager, jf. barnehageloven § 30.

**14. DUGNAD**

Medlemmene er pålagt 9 timer dugnadsarbeid per barnehageår. De som ikke oppfyller arbeidstimene vil bli ilagt et gebyr på kr. 500,- per manglende dugnadstime. Det vil bli avholdt to hoveddugnader i henholdsvis april og september. Medlemmer som ikke har anledning til å møte opp på de to dugnadene det blir kalt inn til, er selv ansvarlig for å kontakte daglig leder for oppdrag. Det er ikke anledning til å overføre dugnadstimer til neste barnehageår.

**15. MISLIGHOLD**

Dersom foreldre/foresatte som har barn i barnehagen bryter eller unnlater å følge disse vedtekter, foreldrerådets retningslinjer og beslutninger, eller unnlater til rett tid å betale den vedtatte månedlige foreldrekontingenten til barnehagens drift eller ilagte gebyrer jfr. pkt. 6 og 14, kan styret beslutte at det aktuelle barn skal utmeldes og miste plassen.

Styret kan i slike tilfeller kreve innløsning av andelen med øyeblikkelig virkning, og trekke eventuell manglende betaling fra andelsinnskuddet

**16. ENDRING AV BARNEHAGENS VEDTEKTER**

Disse vedtektene er vedtatt av styret i Sveberg Foreldrelagsbarnehage BA 7. mars 2006. Styret har myndighet til å endre barnehagens vedtekter etter at endringsforslag er forelagt samarbeidsutvalget til uttalelse.

|  |
| --- |
| **ENDRINGSLOGG** |
| **Dato** | **Punkt** | **Beskrivelse** | **Referent** |
| 12.06.2003 | 1-15 | Konstituert | Styremøte |
| 22.06.2005 | 8 | Tilført gebyr | Årsmøte/ Katrine Jakobsen Herringbotn |
| 07.03.2006 | 3.1 | Antall medlemmer i styret | Katrine Jakobsen Herringbotn |
| 07.03.2006 | 3.3 | g) Su leder foretar innkallingh) Su leders stemme avgjørj) Sammensetning av valgkomite for styret | Katrine Jakobsen Herringbotn |
| 07.03.2006 | 7 | Betaling i 11 måneder | Katrine Jakobsen Herringbotn |
| 07.03.2006 | 14 | Deling av dugnadstimer og økning av gebyr | Katrine Jakobsen Herringbotn |
| 19.04.2006 | 4 | Barnehagen har samordna opptak med resten av Malvik kommune | Katrine Jakobsen Herringbotn |
| 19.04.2006 | 3 | Andelslagets økonomiske ansvar | Katrine Jakobsen Herringbotn |
| 19.04.2006 | 2 | Ved opphøring av drift | Katrine Jakobsen Herringbotn |
| 16.03.2009 | 4.3 | Opptakskrets og opptakskriterier | Kjell Olav Opøien |
| 16.03.2009 | 7 | Barnehagen holder stengt de 2 siste ukene i fellesferien. | Kjell Olav Opøien |
| 29.03.2012 | 7 | Feriestenging uke 28 og 29 | Sverre Ørgersen |
| 20.09.2012 | 14/12 | Endring av selskapsform og vedtekter | Kai Ove Moen |
| 20.09.2012 | 15/12 | Endring av foretakets navn | Kai Ove Moen |
| 21.04.2015 | 7 | Barnehagen holder stengt de 2 første ukene i fellesferien | Ståle Rønning |
| 21.04.2015 | 3.3 | c) Fordeling av antall representanter i SU | Ståle Rønning |
| 11.06.2015 | 4.6 | Utestående foreldrebetaling eller gebyrer trekkes fra andelskapitalen før utbetaling. | Magnus Løvik |
| 11.06.2015 | 14 | Dugnad per barnehageår | Magnus Løvik |
| 18.06.2015 | 15 | Mislighold  | Kristian Kårstad |
| 01.01.2017 | 7 | FerieBarnehagen holdes åpen hele året, med unntak av de tre fellesferieukene | Kristian Kårstad |
| 23.03.21 | 4.3 | OpptaksmyndighetNy barnehagelov endring i paragrafer fra § 13 til § 18  | Morten Letnes |
| 07.10.22 | 3.1 | Endret til andelskapitalen | Morten Letnes |
| 07.10.22 | 4.1 | Fjernet punkt 4.1 vedr tilbud. | Morten Letnes |
| 07.10.22 | 7 | Presisering at ferie følger Malvik kommunes skolerute | Morten Letnes |
| 07.10.22 | 9 | Presisering av mattilbud | Morten Letnes |
| 07.10.22 | 13.3 | Lagt til pkt vedr taushetsplikt og politiattest lik vedtekter i Malvik kommune. | Morten Letnes |
| 07.10.22 | 14 | Dugnad. Presisering om overføring av timer til neste år. | Morten Letnes |
| 02.11.22 | 8 | Lagt til pk om søskenmoderasjon | Morten Letnes |
| 02.11.22 | 9 | Lagt til klargjøringa v skille på kostpenger og foreldrebetaling | Morten Letnes |
| 02.11.22 | 3.3 | Endret deltagelse i SU | Morten Letnes |
| 07.12.23 | 4.2 | OpptaksmyndighetEndret ordlyd: Søknader om barnehageplass sendes inn via kommunens hjemmeside | Karen-K.F. Bårje |
| 07.12.23 | 4.2 A | OpptakskriterierOppdatert lovhenvisning: barnevernslovens §5-1,1. ledd a til d, §3-1 og §3-4, første ledd. | Karen-K.F. Bårje |
| 07.12.23 | 4.2. F | Opptakskriterier: F: det eldste barnet | Karen-K.F. Bårje |
| 07.12.23 | 7 | FerierBarnehagen følger Malvik kommunes skolerute. Barnehagen holdes stengt tre uker på sommeren, og i forbindelse med påske- og juleferie, dvs. 2,5 dager stengt før påske samt julaften, romjulen og nyttårsaften. (trer i kraft høsten 2024) | Karen-K.F. Bårje |
| 07.12.23 | 7 | Ferier: Studiedager/planleggingsdager regnes som en ferieuke. | Karen-K.F. Bårje |
| 07.12.23 | 8.1 | Søskenmoderasjongratis barnehageplass for barn nr. 3 | Karen-K.F. Bårje |
| 24.06.24 | 4.44.5 | Endring på bakgrunn av andel ble fjernet fra samvirkevedtektene, følgende tekst tas ut av vedtektene.Når et barn slutter i barnehagen, skal andelen disponeres etter opptaksreglene i disse vedtektene.En andel skal sies opp skriftlig med 3 måneders varsel. Dersom andelskapitalen er i behold, tilbakebetaler styret andelen innen 14 dager etter utløpet av oppsigelsestiden, dersom foretaket har tildelt plassen til et nytt barn. | Karen-K.F. Bårja |
| 02.10.24 | 4.2 | Opptakskrets – OpptakskriterierLagt til et pkt. D: Barn tilhørende Sveberg sone | Karen-K.F. Bårje |